فرانسانین خاریجی ایشلر ناظیری کاترین کولونا تورکیه-‌نین ناتو-یا عضولوک مراجعت‌لرینه دایر سوئد و فینلاندیانین ایمضالادیغی "اوچلو آنلاشما"ین بیرلیگین دیگر عضو‌لری اوچون مجبوری عهده لیگی اولمادیغینی مدافعه ائدیب.
کاترین کولونا سوئد و فینلاندیانین ناتو-یا عضولوک پروتوکولونو احتیوا ائدن قانون لاییحه‌سی‌نین قبولون‌دان اول آپاریلان دانیشیق‌لاردا سنا‌دان سونرا میللی مجلیسده چیخیش ائدیب.
فرانسانین خاریجی ایشلر ناظیری ایکی ایسکاندیناویا اؤلکه‌سی‌نین ناتو-یا عضولوک پروسه سینه توخونا‌راق "اوچلو آنلاشما" اوچون "قئید ائتمک ایستردیم کی، آنلاشما آنکارانین قئید-شرط‌لرینی آرا‌دان قال‌دیرماق اوچون فایدا‌لی اولسا دا، هئچ بیر حالدا ناتو و اونون عضو‌لرینی باغلایاجاق بیر تعهد تشکیل ائتمیر" ایفاده‌سینی ایشله‌دیب.
بؤلوجو ترور تشکیلاتی پ.کا.کا-نین آوروپا بیرلیگی‌نین حاضیرلادیغی ترور سیاهی‌سیندا اولدوغونو، پ.کا.کا عضو‌لری‌نین تورکیه-‌ده و دونیانین باشقا یئرلرینده هوجوم‌لار حیاتا کئچیردیگینی خاطیرلا‌دان کولونا "دیگر کورد   پ.کا.کا-دان آیری گؤروروک، بو دا بیزیم اوچون اساس فرق‌دیر" دئییب.
کولونا ترور تشکیلاتی ی.پ.گ/پ.کا.کا-یا توخونا‌راق، فرانسانین "بولگه‌نی" (عراق/سوریه) داعش-دان خلاص ائتمک اوچون دؤیوشن "کورد دؤیوشچولرینی" اونوتمایاجاغینی" دا قئید ائدیب.
قئید ائدک کی، فرانسادا سنا‌دان سونرا میللی مجلیس ده سوئد و فینلاندیانین ناتو-یا عضولوک پروتوکولونو احتیوا ائدن قانون لاییحه‌سینی قبول ائدیب.
بونونلا دا فرانسا پارلامئنتی سوئد و فینلاندیانین ناتو-یا عضو‌لوگونو تصدیقله‌ییب.
خاطیرلاداق کی، ناتو-یا عضولوک اوچون مراجعت ائدن سوئد و فینلاندیا ایله تورکیه آراسیندا ایسپانیانین پایتاختی مادرید-ده کئچیریلن ناتو توپلانتی‌سیندا تورکیه-‌نین ناراحات‌لیغینی آرا‌دان قال‌دیرماق اوچون "اوچلو آنلاشما" ایمضالانیب.
"اوچلو آنلاشما" ایله تورکیه ایلک دفعه اولا‌راق ی.پ.گ/پ.کا.کا-نین ناتو سندینده یئر آلدیغینی آچیقلادی.
خاریجی ایشلر ناظیری مولود چاووش اوغلو جولای‌ین 4-ده وئردیگی آچیقلامادا ترور تشکیلاتی ی.پ.گ/پ.کا.کا-نین "اوچلو مموراندوم"لا ایلک دفعه ناتو سندینه داخیل ائدیلدیگینی بیلدیریب.
